**Előterjesztés**

Ófalu Község Önkormányzata 2019. évi költségvetési rendelete elfogadásához

**Készítette**:

dr. Vég Beáta, jegyző

Ófalu Község Önkormányzata 2019. évi költségvetésének tervezését az Áht, valamint annak végrehajtására kiadott kormányrendelet, továbbá Magyarország 2019. évi költségvetéséről szóló 2018. évi L. törvény rendelkezései alapján és a 2018. év I-XII hó. teljesítési adatainak alapulvételével történt.

A személyi jellegű kifizetéseknél a tervezés már a garantált bérminimum miatt megnövekedett összegekkel és a nyugdíjazás miatt esedékes jubileumi jutalommal, felmentési időkkel az esetleges párhuzamos foglalkoztatásokkal is kalkulált.

**Ófalu Község Önkormányzata bevételei:**

A bevételek közül a költségvetési törvény alapján biztosított normatív támogatások mértékének meghatározása a Magyar Államkincstár által megküldött 2019. évi támogatási adatalapok alapján történt.

* *Helyi önkorm. működésének általános támogatása* körében a költségvetési törvény szerint az önkormányzatot megillető településüzemeltetési támogatásokat (közvilágítás fenntartása, közutak, hidak fenntartása, köztemető fenntartása, Közös Önkormányzati Hivatal működtetése, zöldterületek karbantartása) terveztük. A támogatás mértéke 2019-ben sem növekedett.
* *A települési önkormányzatok szociális étkeztetési támogatása esetében* az összesen számból ugyan nem ez látszik, de többnyire növekménnyel kalkulálhatunk.
* A *közhatalmi bevételek* -helyi adók 2019. évi tervszámait a 2018. évben befolyt összegek alapján határoztuk meg.
* *Működési célú ktgv-i támogatások és kieg.tám.* (2018. évi egészséges ivóvízellátás átfutó támogatását tüntettük itt fel)
* *Működési célú tám. Áht-n belülről* (közfoglalkoztatás)
* *Szolgáltatások ellenértéke* (bérleti díjak, térítési díjak)
* *Egyéb működési bevételek* (E-On és egyéb közmű szolgáltatói visszatérítések)
* *Pályázati támogatások között* számoltunk az elbírált pályázatok kapcsán érkező támogatások összegével (TOP Ófalui Óvoda energetikai korszerűsítése)
* *TETT támogatás*

**Ófalu Község Önkormányzata kiadásai:**

Személyi jellegű kiadások:

A kiadásokat a tavalyi év 1-10. hó tényszámai alapján számoltuk, bérek esetében figyelembe véve a garantált bérminimum emelkedését, és kalkuláltunk a közalkalmazotti és köztisztviselői átsorolásokból fakadó változásokkal. A tervezés során figyelembe vettük a nyugdíjazások miatti felmentési időkben mutatkozó többletbérköltséget (párhuzamos foglalkoztatás-falugondnok), melyet terveztünk a kiadási oldalban.

Dologi kiadások:

A fogyasztási adatokat és az inflációt figyelembe véve határoztuk meg a tényszámokat.

Felhalmozási kiadások:

A pályázati támogatási szerződésekben foglalt fejlesztések kiadásait terveztük az önerővel növelten. A tervezett beruházások:

|  |  |  |
| --- | --- | --- |
| Megnevezés | Támogatás mértéke-bevétel bruttó | Kiadás bruttó |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **Összesen:** |  |  |

**Bevételek és kiadások részletesen:**

1. ***Ófalu Község Önkormányzata***
2. Város és községgazdálkodás

Bevételei között terveztük a bértámogatással.

1. Köztemető fenntartás

A normatív támogatás 2019-ben 321.080,-Ft-ra emelkedett.

1. Közvilágítás

A normatív támogatás a tavalyi mértékű. A kiadási oldalon az közvilágítás áramköltségét állítottuk be.

1. Közutak, hidak

A normatív támogatás a tavalyi mértékű. A kiadási oldalon Konstanczer János által végzett hóeltakarítási és karbantartási munkákat állítottuk be.

1. Zöldterület kezelés
2. A normatív támogatás a tavalyi mértékű. A kiadási oldalon a kaszálási és zöldterület-karbantartási munkákkal járó karbantartás és üzemanyag költségét állítottuk be.
3. Pénzbeli szociális ellátások (települési támogatások, Bursa)

A normatív támogatás mértéke 3.574.000,-Ft, melyet a települési támogatások nem merítenek ki. Az itt fel nem használt többlet a költségvetési törvény szerint átcsoportosítható intézményi gyermekétkeztetés, falugondnoki szolgálat továbbá szociális alapszolgáltatások hiányaira. A többletköltségek a szociális alapellátásban mutatkoztak karbantartási munkákban.

1. Közművelődési tevékenységek

A normatív támogatás a tavalyi mértékű. A kapcsolódó bevételeket és kiadásokat a kimutatásban jeleztük.

1. Mecseknádasdi Közös Önkormányzati Hivatal

A normatív támogatások nem fedezik a hivatal működtetésével járó kiadásokat. A finanszírozás 2018-ban 7,24 főre változatlanul 33.159.200 Ft.

Az elégtelen finanszírozás miatt a kirendeltségek esetében sem terveztem a rezsiköltségeket a Közös Hivatali megállapodás alapján.

Javasoljuk a testületnek Ófalu Község Önkormányzata 2019. évi költségvetési rendeletének elfogadását és megalkotását 86.472.803,-Ft bevételi és 86.472.803,- Ft kiadási főösszeggel.

Ófalu, 2018. március 13.